唱紅打黑

唱紅打黑，係指原重慶市委書記薄熙來搞起嘅兩場政治運動：即係「唱紅運動」同「打黑運動」。王立軍事件之後，薄熙來落台，「唱紅打黑」就停咗落嚟。

唱讀講傳 

唱紅歌、讀經典、講故事、傳箴言，簡稱「唱紅運動」或「唱紅歌」，官方簡稱「唱、讀、講、傳」，係「唱紅打黑」運動嘅第一部分。2008年開始，薄熙來喺重慶市推廣紅色歌曲同紅色經典作品，重慶亦被人叫「西紅市」。

打黑除惡 

重慶打黑除惡專項行動，簡稱「重慶打黑」，係「唱紅打黑」運動嘅第二部分。爾場運動入邊，文強等官員落台；從2009年6月到2010年4月，重慶公安局捉咗4781人，查扣咗31.46億元人民幣。國家公安部頒布嘉獎令，肯定重慶打黑除惡專項行動嘅功績，話重慶打黑除惡「打得好、打得準、打得狠」；但爾場打黑運動被懷疑可能係薄熙來為咗鏟除異己搞嘅。

攷

重慶
中華人民共和國政治
中國共產黨